
21 Μαρτίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 988 


ΑΠΟΦΑΣΕΙΣ 

Αριθμ. οικ.5688 

Τροποποίηση των παραρτημάτων του ν. 4014/ 
2011 (Α' 209), σύμφωνα με το άρθρο 36Α του 
νόμου αυτού, σε συμμόρφωση με την Οδηγία 
2014/52/ΕΕ «για την τροποποίηση της οδηγίας 
2011 /92/ΕΕ σχετικά με την εκτίμηση των επιπτώ¬ 
σεων ορισμένων σχεδίων δημόσιων και ιδιωτι¬ 
κών έργων στο περιβάλλον» του Ευρωπαϊκού 
Κοινοβουλίου και του Συμβουλίου της 16ης Απρι¬ 
λίου 2014. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ - 
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντας υπόψη: 

1. Τις διατάξεις του άρθρου δεύτερου του ν. 2077/1992 
«Κύρωση της Συνθήκης για την Ευρωπαϊκή Ένωση 
... κ.λπ.» (Α' 136) και τις διατάξεις των άρθρων 1 και 2 
(παρ. 1ζ) του ν. 1338/1983 «Εφαρμογή του Κοινοτικού 
Δικαίου» (Α' 34) όπως τροποποιήθηκαν με το άρθρο 6 
του ν. 1440/1984 «Συμμετοχή της Ελλάδος στο κεφάλαιο, 
στα αποθεματικά και στις προβλέψεις της Ευρωπαϊκής 
Τράπεζας Επενδύσεων κ.λπ.» (Α' 70) και το άρθρο 65 
του ν. 1892/1990 (Α' 101) «Για τον εκσυγχρονισμό και 
την ανάπτυξη και άλλες διατάξεις». 

2. Τις διατάξεις του ν. 4014/2011 «Περιβαλλοντική 
αδειοδότηση έργων και δραστηριοτήτων, ρύθμιση αυ¬ 
θαιρέτων σε συνάρτηση με δημιουργία περιβαλλοντικού 
ισοζυγίου και άλλες διατάξεις αρμοδιότητας Υπουργεί¬ 
ου Περιβάλλοντος, Ενέργειας και Κλιματικής Αλλαγής» 
(Α' 209), όπως ισχύει και ειδικότερα του άρθρου 36Α 
αυτού, που προστέθηκε με την παράγραφο 3 του άρ¬ 
θρου 26 του ν. 4519/2018 (Α' 25). 

3. Τις διατάξεις της παραγράφου 15 του άρθρου 1 και 
του άρθρου 3 της οδηγίας 2014/52/ΕΕ του Ευρωπαϊκού 
Κοινοβουλίου και του Συμβουλίου της 16ης Απριλίου 
2014 (ΕΕ Ι_ 124 της 25.4.2014). 

4. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα Κυβερνητικά όργανα, όπως 
τέθηκε σε ισχύ με το άρθρο πρώτο του π.δ. 63/2005 
«Κωδικοποίηση της νομοθεσίας για την Κυβέρνηση 
και τα Κυβερνητικά όργανα» (Α' 98) και στη συνέχεια 


τροποποιήθηκε με το Κεφάλαιο Δεύτερο (παραγ. Β) του 
ν. 4320/2015 (Α'29). 

5. Τις διατάξεις του π.δ. 70/2015 «Ανασύσταση των 
Υπουργείων... και του Υπουργείου Παραγωγικής Ανασυ¬ 
γκρότησης, Περιβάλλοντος και Ενέργειας σε Υπουργείο 
Περιβάλλοντος και Ενέργειας. Μεταφορά της Γενικής 
Γραμματείας Βιομηχανίας στο Υπουργείο Ανάπτυξης 
και Τουρισμού» (Α' 114). 

6. Τις διατάξεις του π.δ. 123/2016 «Ανασύσταση και 
μετονομασία του Υπουργείου Διοικητικής Μεταρρύθ¬ 
μισης και Ηλεκτρονικής Διακυβέρνησης, ανασύσταση 
του Υπουργείου Τουρισμού, σύσταση Υπουργείου Με- 
ταναστευτικής Πολιτικής και Υπουργείου Ψηφιακής Πο¬ 
λιτικής, Τηλεπικοινωνιών και Ενημέρωσης, μετονομασία 
Υπουργείων Εσωτερικών και Διοικητικής Ανασυγκρότη¬ 
σης, Οικονομίας, Ανάπτυξης και Τουρισμού και Υποδο¬ 
μών, Μεταφορών και Δικτύων» ΦΕΚ (Α' 208). 

7. Τις διατάξεις του π.δ. 125/2016 «Διορισμός Υπουρ¬ 
γών, Αναπληρωτών Υπουργών και Υφυπουργών» 
(Α' 210). 

8. Το π.δ. 132/2017 «Οργανισμός Υπουργείου Περιβάλ¬ 
λοντος και Ενέργειας (Υ.Π.ΕΝ.)» (Α' 160). 

9. Την αριθμ. Υ172/2016 απόφαση του Πρωθυπουργού 
«Καθορισμός σειράς τάξης των Υπουργείων» (Β' 3610). 

10. Την αριθμ. Υ198/2016 απόφαση του Πρωθυπουρ¬ 
γού «Ανάθεση αρμοδιοτήτων στον Αναπληρωτή Υπουρ¬ 
γό Περιβάλλοντος και Ενέργειας, Σωκράτη Φάμελλο» 
(Β' 3722). 

11. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 
Σκοπός 

Με την παρούσα απόφαση τροποποιούνται τα Παραρ¬ 
τήματα I και Ητουν. 4014/2011 (Α' 209), σύμφωνα με το 
άρθρο 36 Α αυτού, που προστέθηκε με την παράγραφο 
3 του άρθρου 26 του ν. 4519/2018 και σε συμμόρφωση 
προς τις διατάξεις της παραγράφου 15 του άρθρου 1 και 
του άρθρου 3 της οδηγίας 2014/52/ΕΕ του Ευρωπαϊκού 
Κοινοβουλίου και του Συμβουλίου της 16ης Απριλίου 
2014 «για την τροποποίηση της οδηγίας 2011/92/ΕΕ 
σχετικά με την εκτίμηση των επιπτώσεων ορισμένων 
σχεδίων δημόσιων και ιδιωτικών έργων στο περιβάλλον» 
που έχει δημοσιευθεί στην Επίσημη Εφημερίδα της Ευ- 

Τεύχος Β'988/21.03.2018 


ρωπαϊκήςΈνωσης(ΕΕ Ε124 της 25.4.2014), με σκοπό τη 
βελτίωση της ποιότητας της εκτίμησης περιβαλλοντικών 
επιπτώσεων, κατά τη διαδικασία περιβαλλοντικής αδειο- 
δότησηςτων έργων και δραστηριοτήτων. 

Άρθρο 2 

Παράρτημα 

(Άρθρο 1 παράγραφος 15 Οδηγίας 2014/52/ΕΕ) 
Τα παραρτήματα I και II του άρθρου 36Α του ν. 4014/ 
2011 τροποποιούνται σύμφωνα με το παρόν παράρτη¬ 
μα, ως ακολούθως: 

1. Το ΠΑΡΑΡΤΗΜΑ I του ν. 4014/2011 (ΦΕΚ Α' 209) 
αντικαθίσταται ως ακολούθως: 

«ΠΑΡΑΡΤΗΜΑ I 

ΚΡΙΤΗΡΙΑ ΚΑΤΑΤΑΞΗΣ 

1. Χαρακτηριστικά των έργων ή δραστηριοτήτων (εφε¬ 
ξής «έργων») 

Τα χαρακτηριστικά των έργων πρέπει να εξετάζονται, 
ιδίως, ως προς τα εξής: 

α) το μέγεθος και ο σχεδιασμόςτου όλου έργου· 
β) τη σωρευτική δράση με άλλα υφιστάμενα και/ή 
εγκεκριμένα έργα· 

γ) τη χρήση φυσικών πόρων, και ιδίως του εδάφους, 
της γης, των υδάτων και της βιοποικιλότητας- 
δ) την παραγωγή αποβλήτων· 
ε) τη ρύπανση και τις οχλήσεις· 
στ) τον κίνδυνο σοβαρών ατυχημάτων και/ή κατα¬ 
στροφών που σχετίζονται με το έργο, συμπεριλαμβα¬ 
νομένων των κινδύνων που προκαλούνται από την κλι¬ 
ματική αλλαγή, κατά την επιστημονική γνώση· 
ζ) τους κινδύνους για την ανθρώπινη υγεία (για παρά¬ 
δειγμα λόγω μόλυνσης των υδάτων ή ατμοσφαιρικής 
ρύπανσης). 

2. Θέση (Τοποθεσία) των έργων 

Εξετάζεται η περιβαλλοντική ευαισθησία των γεωγρα¬ 
φικών περιοχών που ενδέχεται να θιγούν από τα έργα, 
ιδίως ως προς: 

α) την υπάρχουσα [με έμφαση στα θεσμοθετημένα 
σχέδια χωροταξικής οργάνωσης (όπως Ρυθμιστικά Σχέ¬ 
δια, ΓΠΣ, ΣΧΟΟΑΠ, όρια οικισμών)] και την εγκεκριμένη 
χρήση γης· 

β) τον αντίστοιχο πλούτο, διαθεσιμότητα, ποιότητα και 
αναγεννητική ικανότητα των φυσικών πόρων της περιο¬ 
χής και του υπεδάφους της (συμπεριλαμβανομένων του 
εδάφους, της γης, των υδάτων και της βιοποικιλότητας)· 
γ) την ικανότητα απορρόφησης του φυσικού περιβάλ¬ 
λοντος, με ιδιαίτερη έμφαση στις ακόλουθες περιοχές: 

αα) υγροτόπους, παραποτάμιες περιοχές, εκβολές 
ποταμών· 

ββ) παράκτιες περιοχές και το θαλάσσιο περιβάλλον· 
γγ) ορεινές και δασικές περιοχές· 
δδ) προστατευόμενες φυσικές περιοχές και φυσικά 
πάρκα· 

εε) διατηρητέες ή προστατευόμενες περιοχές βάσει 
της εθνικής νομοθεσίας· περιοχές Ν3ΐυΓ3 2000 
στστ) περιοχές στις οποίες έχει ήδη υπάρξει αστοχία 
στην τήρηση των προτύπων περιβαλλοντικής ποιότη¬ 
τας που καθορίζονται από τη νομοθεσία και σχετίζονται 


με το έργο, ή στις οποίες θεωρείται ότι υπήρξε τέτοια 
αστοχία· 

ζζ) πυκνοκατοικημένες περιοχές· 
ηη) τοπία και τοποθεσίες ιστορικής, πολιτιστικής ή 
αρχαιολογικής σημασίας. 

3. Τύπος και χαρακτηριστικά των ενδεχόμενων επι¬ 
πτώσεων 

Οι ενδεχόμενες σημαντικές επιπτώσεις έργων στο 
περιβάλλον πρέπει να εξετάζονται σε συνάρτηση με 
τα κριτήρια που καθορίζονται στα σημεία 1 και 2 του 
παρόντος παραρτήματος, ως προς τον αντίκτυπο του 
έργου στους παράγοντες του στην παράγραφο 4 του 
Κεφαλαίου Β του Παραρτήματος 2 λαμβάνοντας υπόψη: 

α) το μέγεθος και τη χωρική έκταση των επιπτώσεων 
(για παράδειγμα τη γεωγραφική περιοχή και το μέγεθος 
του πληθυσμού που ενδέχεται να θιγούν)· 
β) τη φύση των επιπτώσεων 
γ) τον διασυνοριακό χαρακτήρα των επιπτώσεων· 
δ) την ένταση και την πολυπλοκότητα των επιπτώσεων· 
ε) την πιθανότητα των επιπτώσεων 
στ) την αναμενόμενη έναρξη, τη χρονική διάρκεια, τη 
συχνότητα και την αναστρεψιμότητα των επιπτώσεων 
ζ) τη σώρευση των επιπτώσεων με τις επιπτώσεις άλ¬ 
λων υφιστάμενων ή εγκεκριμένων έργων 
η) τη δυνατότητα αποτελεσματικής μείωσης των επι¬ 
πτώσεων.» 

2. Το ΠΑΡΑΡΤΗΜΑ II του ν. 4014/2011 (ΦΕΚ Α' 209) 
αντικαθίσταται ως ακολούθως: 

«ΠΑΡΑΡΤΗΜΑ II 

Ελάχιστα περιεχόμενα φακέλου ΜΠΕ 
«Α. Γενικό πλαίσιο 

Οι πληροφορίες που περιέχει ο φάκελος ΜΠΕ περιλαμ¬ 
βάνουν τουλάχιστον: 

α) περιγραφή του έργου όπου περιλαμβάνονται πλη¬ 
ροφορίες σχετικά με τη θέση (τοποθεσία), τον σχεδία¬ 
σμά, το μέγεθος και άλλα σχετικά χαρακτηριστικά του 
έργου, 

β) περιγραφή των πιθανών σημαντικών επιπτώσεων 
που το προτεινόμενο έργο ενδέχεται να προκαλέσει στο 
περιβάλλον, 

γ) περιγραφή των χαρακτηριστικών του έργου και/ή 
μέτρων που προτείνονται για την αποτροπή, την πρόλη¬ 
ψη, τον μετριασμό και, ει δυνατόν, την αντιστάθμιση τυ¬ 
χόν σημαντικών αρνητικών επιπτώσεων στο περιβάλλον, 
δ) περιγραφή εύλογων εναλλακτικών λύσεων που μπο¬ 
ρούν να εξεταστούν από τον κύριο του έργου, οι οποίες 
είναι σχετικές με το έργο και τα ιδιαίτερα χαρακτηριστικά 
του και αναφορά των βασικών επιχειρημάτων για την 
επιλεγείσα εκδοχή, λαμβάνοντας υπόψη τις επιπτώσεις 
του έργου στο περιβάλλον, 
ε) μη τεχνική περίληψη των πληροφοριών που ανα- 
φέρονται στα στοιχεία α) έως δ) και 
στ) κάθε συμπληρωματική πληροφορία που καθορί¬ 
ζεται στην παράγραφο 2 του Κεφαλαίου Β του παρόντος 
Παραρτήματος και αναφέρεται στα ειδικά χαρακτηριστι¬ 
κά ενός έργου ή τύπου έργου και τους περιβαλλοντικούς 
παράγοντες που ενδέχεται να επηρεασθούν. 

Β. Ειδικά χαρακτηριστικά του έργου ή της δραστηριό¬ 
τητας 

1. Περιγραφή του έργου που περιλαμβάνεται ειδικό¬ 
τερα: 

α) περιγραφή της χωροθέτησης του έργου· 
β) περιγραφή των φυσικών χαρακτηριστικών του όλου 
έργου, καθώς και, εφόσον χρειάζεται, των αναγκαίων 
εργασιών κατεδάφισης, και των απαιτήσεων για τη χρή¬ 
ση γης κατά τα στάδια κατασκευής και λειτουργίας του· 
γ) περιγραφή των κυριότερων χαρακτηριστικών της 
επιχειρησιακής φάσης του έργου (ιδίως της μεθόδου 
κατασκευής), όπως ενεργειακή ζήτηση και χρησιμοποι¬ 
ούμενη ενέργεια, φύση και ποσότητα των χρησιμοποι¬ 
ούμενων υλικών, ενέργειας και φυσικών πόρων (συμπε¬ 
ριλαμβανομένων των υδάτων, της γης, του εδάφους και 
της βιοποικιλότητας)· 

δ) εκτίμηση, ανά τύπο και ποσότητα, καταλοίπων και 
εκπομπών (όπως ρύπανση του νερού, του ατμοσφαιρι¬ 
κού αέρα, του εδάφους και του υπεδάφους, θόρυβος, 
δονήσεις, φως, θερμότητα, ακτινοβολία κ.λπ.) και ποσό¬ 
τητες και τύποι των παραγόμενων αποβλήτων κατά τις 
φάσεις κατασκευής και λειτουργίας. 

2. Περιγραφή εύλογων εναλλακτικών επιλογών (για 
παράδειγμα ως προς τη μελέτη του έργου, την τεχνολο¬ 
γία, τη χωροθέτηση, το μέγεθος και την κλίμακά του) που 
έχει μελετήσει ο κύριος του έργου, που σχετίζονται με 
το προτεινόμενο έργο και τα ιδιαίτερα χαρακτηριστικά 
του, και επισήμανση των κυρίων λόγων για την επιλογή 
που έγινε, όπου περιλαμβάνεται και σύγκριση των περι¬ 
βαλλοντικών επιπτώσεων. 

3. Περιγραφή των σχετικών με το έργο πτυχών της 
τρέχουσας κατάστασης του περιβάλλοντος (βασικό 
σενάριο) και περίγραμμα της πιθανής εξέλιξής της εάν 
δεν υλοποιηθεί το έργο στον βαθμό που, με εύλογη 
προσπάθεια, είναι δυνατόν να εκτιμηθούν οι φυσικές 
αλλαγές από το βασικό σενάριο, με βάση τις διαθέσιμες 
περιβαλλοντικές πληροφορίες και επιστημονική γνώση. 

4. Περιγραφή των στοιχείων του φυσικού και ανθρω- 
πογενούς περιβάλλοντος που ενδέχεται να θιγούν ση¬ 
μαντικά από το προτεινόμενο έργο ή δραστηριότητα 
και ειδικότερα: 

α) ο πληθυσμός και η ανθρώπινη υγεία, 
β) η βιοποικιλότητα (χλωρίδα, πανίδα και ιδίως τα προ- 
στατευόμενα είδη και οικότοποι (ενδιαιτήματα), 
γ) η γη (όπως κατάληψη εδαφών), το έδαφος (όπως 
οργανική ύλη, διάβρωση, συμπύκνωση και σφράγιση), 
τα ύδατα (όπως υδρομορφολογικές αλλαγές, ποσότη¬ 
τα και ποιότητα), ο αέρας και οι κλιματικοί παράγοντες 
(όπως εκπομπές αερίων του θερμοκηπίου, οποιαδήποτε 
επίπτωση σχετική με την προσαρμογή), 
δ) τα υλικά αγαθά, η πολιτιστική κληρονομιά, συμπε- 
ριλαμβανομένηςτης αρχιτεκτονικής και αρχαιολογικής 
κληρονομιάς, το φυσικό τοπίο και 
ε) η αλληλεπίδραση μεταξύ των παραγόντων που ανα- 
φέρονται στα ανωτέρω στοιχεία (α) έως (δ). 

5. Περιγραφή των πιθανών σημαντικών επιπτώσεων 
που το έργο ενδέχεται να προκαλέσει στο περιβάλλον, 
μεταξύ άλλων, από: 

α) την κατασκευή και την ύπαρξη του έργου, συμπε¬ 
ριλαμβανομένων, κατά περίπτωση, των εργασιών κα¬ 
τεδάφισης· 


β) τη χρήση φυσικών πόρων, ιδίως της γης, του εδά¬ 
φους, των υδάτων και της βιοποικιλότητας, ανάλογα με 
τη βιώσιμη διαθεσιμότητα αυτών των πόρων 
γ) την εκπομπή ρύπων, θορύβου, δονήσεων, φωτός, 
θερμότητας, ακτινοβολίας, την πρόκληση οχλήσεων και 
τη διάθεση και ανάκτηση αποβλήτων· 
δ) τους κινδύνους για την ανθρώπινη υγεία, την πο¬ 
λιτιστική κληρονομιά ή το περιβάλλον (για παράδειγμα 
λόγω ατυχημάτων ή καταστροφών)· 
ε) τη σώρευση επιπτώσεων με άλλα υφιστάμενα και/ή 
εγκεκριμένα έργα, λαμβάνοντας υπόψη οποιαδήποτε 
περιβαλλοντικής φύσεως προβλήματα που αφορούν 
τις περιοχές με ιδιαίτερη περιβαλλοντική σημασία που 
ενδέχεται να επηρεαστούν ή τη χρήση φυσικών πόρων· 
στ) τις επιπτώσεις του έργου στο κλίμα (για παράδειγ¬ 
μα φύση και μέγεθος των εκπομπών αερίων του θερ¬ 
μοκηπίου) και η ευπάθεια του έργου στην κλιματική 
αλλαγή. 

ζ) τις χρησιμοποιούμενες τεχνολογίες και υλικά. 

Η περιγραφή των ενδεχόμενων σημαντικών επιπτώ¬ 
σεων στους παράγοντες που αναφέρονται στην παρά¬ 
γραφο 4 του Κεφαλαίου Β του παρόντος Παραρτήματος, 
θα πρέπει να καλύπτει τις άμεσες και τις τυχόν έμμεσες, 
δευτερεύουσες, σωρευτικές, διασυνοριακές, βραχυπρό¬ 
θεσμες, μεσοπρόθεσμες και μακροπρόθεσμες, μόνιμες 
και προσωρινές, θετικές και αρνητικές επιπτώσεις του 
έργου. Στην εν λόγω περιγραφή θα πρέπει να λαμβάνο- 
νται υπόψη οι στόχοι περιβαλλοντικής προστασίας που 
έχουν τεθεί σε εθνικό επίπεδο ή σε επίπεδο Ευρωπαϊκής 
Ένωσης, οι οποίοι σχετίζονται με το έργο. 

6. Η περιγραφή των μεθόδων πρόβλεψης ή τα στοι¬ 
χεία που χρησιμοποιούνται για τον προσδιορισμό και 
την εκτίμηση των σημαντικών περιβαλλοντικών επι¬ 
πτώσεων, όπου περιλαμβάνονται και λεπτομερή στοι¬ 
χεία σχετικά με τις δυσκολίες (για παράδειγμα τεχνικές 
αδυναμίες ή έλλειψη γνώσης) που αντιμετωπίζονται στη 
συγκέντρωση των απαιτούμενων πληροφοριών, καθώς 
και παρουσίαση των κύριων ενεχόμενων αβεβαιοτήτων. 

7. Περιγραφή των μέτρων που προτείνονται για την 
αποτροπή, την πρόληψη, τη μείωση και, ει δυνατόν, την 
αντιστάθμιση τυχόν εντοπισμένων σημαντικών αρνη¬ 
τικών επιπτώσεων στο περιβάλλον και τυχόν αντίστοι¬ 
χων προτεινόμενων ρυθμίσεων παρακολούθησης (για 
παράδειγμα εκπόνηση εκ των υστέρων ανάλυσης του 
έργου). Στην εν λόγω περιγραφή θα πρέπει να εξηγείται 
η έκταση της αποτροπής, της μείωσης, της πρόληψης ή 
της αντιστάθμισης των σημαντικών δυσμενών επιπτώ¬ 
σεων στο περιβάλλον και να καλύπτεται τόσο το στάδιο 
κατασκευής όσο και το στάδιο λειτουργίας του έργου. 

8. Περιγραφή των αναμενόμενων σημαντικών αρ¬ 
νητικών επιπτώσεων του έργου στο περιβάλλον, που 
απορρέουν από την ευαισθησία του έργου σε κινδύνους 
σοβαρών ατυχημάτων ή καταστροφών που σχετίζονται 
με το εν λόγω έργο. Για τον σκοπό αυτό, μπορούν να 
αξιοποιηθούν οι σχετικές πληροφορίες που διατίθε¬ 
νται και λαμβάνονται μέσω των εκτιμήσεων κινδύνου 
σύμφωνα με την αριθμ. 172058/2016 κοινή υπουργική 
απόφαση, ή οι σχετικές εκτιμήσεις που διενεργούνται 
σύμφωνα με την κείμενη νομοθεσία, με την προϋπόθεση 

ότι πληρούνται οι όροι και οι απαιτήσεις του νόμου. Ανα- 
λόγως, η περιγραφή αυτή πρέπει να περιλαμβάνει μέτρα 
ετοιμότητας και αντιμετώπισης ή μετριασμου των σημα¬ 
ντικών αρνητικών επιπτώσεων των συμβάντων αυτών 
στο περιβάλλον και λεπτομερή στοιχεία σχετικά με την 
ετοιμότητα και την προτεινόμενη αντιμετώπιση τέτοιου 
είδους έκτακτων καταστάσεων. 

9. Μη τεχνική περίληψη των πληροφοριών της ΜΠΕ 
βάσει των παραγράφων 1 έως 8. 

10. Κατάλογος αναφοράς στον οποίο αναφέρονται 
αναλυτικά οι πηγές που χρησιμοποιήθηκαν για τις πε¬ 
ριγραφές και τις εκτιμήσεις που περιελήφθησαν στη 
μελέτη. 

Άρθρο 3 

(Άρθρο 3 Οδηγίας 2014/52/ΕΕ) 

Πλήρεις φάκελοι Προκαταρκτικού Προσδιορισμού 
Περιβαλλοντικών Απαιτήσεων (ΠΠΠΑ), Μελετών Περι¬ 
βαλλοντικών Επιπτώσεων (ΜΠΕ), καθώς και αντίστοι¬ 
χοι φάκελοι αιτημάτων για ανανέωση ή τροποποίηση 


Αποφάσεων Έγκρισης Περιβαλλοντικών Επιπτώσεων 
(ΑΕΠΟ), που έχουν υποβληθεί πριν από τις 16 Μάίου 
2017, ολοκληρώνονται ως προς την αξιολόγησή τους 
και εκδίδονται αντίστοιχα οι ΠΠΠΑ και ΑΕΠΟ, καθώς και 
αποφάσεις ανανέωσης ή τροποποίησης ΑΕΠΟ, σύμφωνα 
με τις προϊσχύουσες διατάξεις. 

Άρθρο 4 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως, εκτός αν 
προβλέπεται διαφορετικά στις επί μέρους διατάξεις της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Μαρτίου 2018 

Οι Υπουργοί 

Οικονομίας Αναπληρωτής Υπουργός 

και Ανάπτυξης Περιβάλλοντος και Ενέργειας 

